રાજ્યના યુવાનોને રોજગારી પુરી પાડવા માટે રાજ્યભરમાં યોજાઈ રહેલા 11 મેગા જોબ ફેર પૈકી એક રાજકોટની સૌરાષ્ટ્ર યુનિવર્સીટીના પ્રાંગણમાં યોજાયો હતો, જેના શુભારંભ પ્રસંગે કેન્દ્રીય મંત્રી મનસુખભાઈ માંડવિયાએ ઉપસ્થિત યુવાનોને હાંકલ કરતા જણાવ્યું હતું કે, દેશમાં પેદા થતી 10 માંથી 7 નોકરી ગુજરાત સર્જે છે. ત્યારે પ્રત્યેક લાયક ઉમેદવારને તેની લાયકાત મુજબની નોકરી મળી રહે તે માટે રાજ્ય સરકારે ખંતપૂર્વકના પ્રયત્નો આદર્યા છે. નોકરીદાતાઓ જે તેમની જરૂરિયાત મુજબનું કૌશલ્યસભર માનવબળ પૂરું પાડવા અને નોકરી ઇચ્છુકોને રોજગાર આપવા માટેનું એક યોગ્ય પ્લેટફોર્મ મેગા જોબ ફેર છે. જે માટે રાજ્ય સરકાર કૃતનિશ્ચયી છે. એમ પણ શ્રી માંડવિયાએ ઉમેર્યુ હતું.